wickkiey/tamil-wikipedia-chunked huggingface dataset:
# குசான-சாசானிய இராச்சியம்

உருவம் பொறித்த தங்க நாணயம், (ஆட்சிக் காலம்:கிபி 277- 286)]]  
**குசான-சாசானிய இராச்சியம்** (**Kushano-Sasanian Kingdom**) (ஆட்சிக் காலம்:கிபி 230 -370) (also called **(Kushanshas)** குசான் பேரரசின் வீழ்ச்சிக்குப் பின்னர், பாரசீகத்தின் சாசானியர்களின் ஒரு கிளையினர் குசான-சாசானிய இராச்சியத்தை நிறுவி, நடு ஆசியாவின் சோக்தியானா, பாக்திரியா, மெர்வி, பால்க், தற்கால ஆப்கானித்தான் மற்றும் தற்கால பாகிஸ்தானின் கைபர் பக்துன்வா பகுதிகளை கிபி 230 முதல் கிபி 365 முடிய 140 ஆண்டுகள் ஆண்டனர். குசான-சாசானிய இராச்சிய மன்னர்கள் சொராட்டிரிய நெறி இந்து சமயம் மற்றும் மானி சமயங்களை ஆதரித்தனர். இம்மன்னர்கள் தங்கள் உருவத்துடன், சூலம் ஏந்திய சிவனின் உருவம் பொறித்த தங்கம் மற்றும் வெள்ளி நாணயங்களையும் வெளியிட்டனர்.  
கிமு 225-இல் சாசானியர்களின் ஒரு பிரிவினர், குசான் பேரரரசின் வீழ்ச்சியின் போது, சோக்தியானா, பாக்திரியா மற்றும் காந்தாரப் பகுதிகளை குசானர்களிடமிருந்து கைப்பற்றி அப்பகுதிகளுக்கு ஆளுநர்களை நியமித்தனர். பின்னர் இந்த ஆளுநர்கள், சாசானியப் பேரரசுக்கு அடங்கிய சிற்றரசர்களாக, தங்களை **குசானர்களின் மன்னர்கள்** ("Kings of the Kushans") என அழைத்துக் கொண்டதுடனர். இவர்கள் வெளியிட்ட தங்கம் மற்றும் வெள்ளி நாணயங்கள் மூலம் குசான-சாசானிய இராச்சிய மன்னர்களின் வரலாறு ஓரளவு அறிய கிடைக்கிறது.  
மூன்றாம் பெரோஸ் குஷான்ஷா ஆட்சியின் போது, கிபி 370-இல் குசான-சாசானிய இராச்சியத்தின் மீது நடு ஆசியாவில் வாழ்ந்த நாடோடி மக்களான கிடாரைட்டுகள் தொடுத்தப் போரில், குசான-சாசானிய இராச்சியத்தின் பெரும்பகுதிகளை கிடாரைட்டுகள் கைப்பற்றினர். எஞ்சிய குசான-சாசானிய இராச்சியத்தின் பகுதிகள் சாசானியப் பேரரசில் இணைக்கப்பட்டது. பின்னர் கிடாரைட்டு மக்களை ஹெப்தலைட்டுகள் வென்றனர்.கிபி 565-இல் சாசானியர்கள், நடு ஆட்சியாவின் துருக்கியகளுடன் இணைந்து ஹெப்தலைட்டு மக்களை விரட்டியடித்தனர். கிபி ஏழாம் நூற்றான்டின் நடுவில் பாரசீகத்தில் இசுலாமின் எழுச்சிக்குப் பின்னர் சாசானிய பேரரசு வீழ்ந்தது.
# குசான-சாசானிய இராச்சியம்

## முக்கிய குசான-சாசானிய ஆட்சியாளர்கள்

மேற்கூரையில் மதுக் கோப்பையுடன் சாசானியத் தலைவரின் சித்திரம், கிபி 5-ஆம் நூற்றான்டு]]  
யுடன் சிவன் உருவம்]]  
- முதலாம் அர்தசீர் குசான்ஷா (230–245)
- முதலாம் பெரோஸ் குசான்ஷா (245–275)
- முதலாம் ஹோர்மிஸ்டு குசான்ஷா (275–300)
- இரண்டாம் ஹோர்மிஸ்டு குசான்ஷா (300–303)
- இரண்டாம் பெரோஸ் குசான்ஷா (303–330)
- பக்ராம் குசான்ஷா (330-365)
- மூன்றாம் பெரோஸ் குஷான்ஷா (365 -370)
# குசான-சாசானிய இராச்சியம்

## படக்காட்சிகள்

ஆட்சிக் காலத்தில் (265 – 295) ஆப்கனில் வெளியிடப்பட்ட நாணயம்]]
# குசான-சாசானிய இராச்சியம்

## இதனையும் காண்க

- குசான் பேரரசு
- சாசானியப் பேரரசு
- இந்தோ-சாசானியப் பேரரசு
- இந்தோ-பார்த்தியப் பேரரசு
# அமோனியம் டையுரேனேட்டு

**அமோனியம் டையுரேனேட்டு** *(Ammonium diuranate)* என்பது ((NH<sub>4</sub>)<sub>2</sub>U<sub>2</sub>O<sub>7</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் அப்பம் தயாரிக்கும் போது கிடைக்கும் கதிரியக்க இடைநிலை யுரேனிய வடிவங்களில் இதுவும் ஒன்றாகும். மஞ்சள் அப்பம் என்ற பெயர் அசலாக இந்த பிரகாசமான மஞ்சள் நிற வேதிப்பொருளுக்கே வழங்கப்பட்டது. தற்போது மஞ்சள் நிறத்திலில்லாத யுரேனியம் ஆக்சைடு கலவைகளுக்கும் பயன்படுத்தப்படுகிறது. கலப்பு-ஆக்சைடு எரிபொருள் உருவாக்கத்தின் போதும் இது இடைநிலை வேதிப்பொருளாக உருவாகிறது.  
மண்ணெண்ணையிலுள்ள மூவிணைய அமீன்களைப் பயன்படுத்தி யுரேனியம் பிரித்தெடுக்கப்பட்ட பின்னர் நீர்த்த அமோனியம் ஐதராக்சைடு சேர்ப்பதன் மூலம் அமோனியம் இருயுரேனேட்டை வீழ்படிவாக்கலாம். யுரேனியம் ஆக்சைடாக உயர்வெப்பநிலைக்கு சூடேற்றுவதற்கு முன்பு அடர்த்தி மிகுத்து மையவிலக்கி மூலம் தனித்துப் பிரிக்கப்படுகிறது.  
அமோனியம் இருயுரேனேட்டு ஒரு காலத்தில் மட்பாண்டங்களில் வண்ண மெருகூட்டல்களை உருவாக்க பயன்படுத்தப்பட்டது. இருப்பினும் எரிக்கும்போது இது யுரேனியம் ஆக்சைடாக சிதைகிறது, எனவே இந்த யுரேனேட்டு முழுமையாக சுத்திகரிக்கப்பட்ட யுரேனியம் ஆக்சைடை விட குறைந்த விலை பொருளாக மட்டுமே பயன்படுத்தப்படுகிறது.
# அந்தோனி சவிரிமுத்து

கலாபூசணம் **அந்தோனி சவிரிமுத்து** (மார்ச் 12, 1924 - மார்ச் 2, 2017) ஈழத்தின் பிரபலமான நாட்டுக்கூத்துக் கலைஞரும், அண்ணாவியாரும் ஆவார்.
# அந்தோனி சவிரிமுத்து

## பட்டங்கள்

கலைத்தென்றல், கலைவேந்தன், கலைவருணன், கலாசமுத்திரம், கலாகங்கை, யாழ்முத்து, கலாபூஷணம்
# அந்தோனி சவிரிமுத்து

## சிறப்பு விருதுகளும் பட்டங்களும்

- 1990 இல் யாழ் நாவாந்துறையில் மேடையேற்றப்பட்ட புனித கிறிஸ்தோப்பர் நாடக விழாவில் யாழ் முன்னாள் ஆயர் மேதகு பஸ்தியாம்பிள்ளை தியோகுப்பிள்ளை பிரதம விருந்தினராகக் கலநது அண்ணாவியாரைப் பாராட்டினார்.
- 2004 சூன் 27 இல் ஆனந்தசீலன் நாடக விழாவில் 'கலைத்தென்றல்" பட்டமளிக்கப்பட்டது.
# அந்தோனி சவிரிமுத்து

## வழிவந்தோர்

அந்தோனி சவிரிமுத்துவின் பிள்ளைகள், பேரப்பிள்ளைகள் நான்கு தலைமுறையாளர்களாக இக்கூத்துக் கலையைப் பேணிப் பாதுகாத்து வருகின்றனர். கனடாவில் மகன் அண்ணாவியார் மிக்கேல்தாஸ், நோர்வேயில் மகன் அண்ணாவியார் ஜெயராஜா ஆகியோர் தொடர்ந்து இக்கலையை வளர்த்து வருகின்றனர்.
# சீயுனெரைட்டு

**சீயுனெரைட்டு** *(Zeunerite)* என்பது Cu(UO<sub>2</sub>)<sub>2</sub>(AsO<sub>4</sub>)<sub>2</sub>•(10-16)H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆட்டுனைட்டு எனப்படும் நீரேறிய கால்சியம் யுரேனைல் பாசுபேட்டு குழு கனிமங்களில் ஓர் உறுப்பினராக சீயுனெரைட்டு கருதப்படுகிறது. நீர் நீக்கப்பட்ட சீயுனெரைட்டான மெட்டாசீயுனெரைட்டு இதனுடன் சேர்ந்து காணப்படுகிறது.  
ஆர்சனிக் கலந்துள்ள நீர்வெப்ப யுரேனியத் தாது படிவுகளின் ஆக்சிசனேற்ற காலநிலை மண்டலத்தில் இரண்டாம்நிலை கனிமமாக சீயுனெரைட்டு தோன்றுகிறது. ஒலிவெனைட்டு, மேன்சுபீல்டைட்டு, சிகோரோடைட்டு, அசுரைட்டு, மாலகைட்டு போன்ற கனிமங்கள் சியூரைட்டுடன் கலந்து காணப்படுகின்றன.  
செருமனி நாட்டிலுள்ள சாக்சனி மாநிலம் சிக்னீபெர்கு மாவட்டத்தின் கனிம மலைத்தொடரில் 1872 ஆம் ஆண்டு சீயுனெரைட்டு கண்டறியப்பட்டது. 1828-1907 ஆம் ஆண்டு காலப்பகுதியைச் சேர்ந்த அறிவியலாளர் குசுதாவ் அண்டன் சீயுனெர் நினைவாக இக்கனிமத்திற்கு சீயுனெரைட்டு எனப்பெயரிடப்பட்டது.
# ஞானதாநந்தினி தேவி

**ஞானதாநந்தினி தாகூர் (முகோபாத்யா)** (1850 சூலை 26 -1941 அக்டோபர் 1) இவர் ஓர் சமூக சீர்திருத்தவாதி ஆவார். இவர் பல்வேறு கலாச்சார கண்டுபிடிப்புகளுக்கு முன்னோடியாக இருந்தார் மற்றும் 19 ஆம் நூற்றாண்டின் வங்காளத்தில் பெண்கள் அதிகாரம்<nowiki/>பெறுவதற்கான ஆரம்ப கட்டம் இவரால் வழிநடத்தப்பட்டது. இவர் ஜோராசங்கோ தாகூர் குடும்பத்தைச் சேர்ந்த சத்யேந்திரநாத் தாகூரை மணந்தார்.
# ஞானதாநந்தினி தேவி

## ஆரம்ப கால வாழ்க்கை

வங்காள மாகாணத்தின் ஜெஸ்சூர் நகரில் உள்ள நரேந்திரபூர் கிராமத்தைச் சேர்ந்த பெற்றோர்களான அபய்ச்சரண் முகோபாத்யாய் மற்றும் நிசுதாரினி தேவி ஆகியோருக்கு ஞானதாநந்தினி பிறந்தார். அப்போது. நடைமுறையில் இருந்த வழக்கப்படி, ஞானதாநந்தினி ஏழு அல்லது எட்டு வயதில் தேபேந்திரநாத் தாகூரின் இரண்டாவது மகன் சத்யேந்திரநாத்தை 1857இல் திருமணம் செய்து கொண்டார். ஜெசோரில் தனது சுதந்திரமான வாழ்க்கைக்கு மாறாக, ஜோராசங்கோவில் உள்ள தாகூர் குடும்பத்தின் கண்டிப்பான பர்தாவின் பின்னால் தன்னை அடைத்து வைத்திருந்தார். 1862ஆம் ஆண்டில், இந்திய ஆட்சிப் பணியில் தனது பயிற்சியிலிருக்கும்போது, சத்யேந்திரநாத் ஞானதாநந்தினியை தன்னுடன் இங்கிலாந்து அழைத்துச் செல்ல விரும்பினார். ஆனால் அவரது தந்தை தேபேந்திரநாத் தாகூர் இதை நிராகரித்தார். இந்த நேரத்தில், ஞானதானந்தினியின் மைத்துனர் ஹேமேந்திரநாத் தாகூர் இவரது கல்விப் பொறுப்பை ஏற்றுக்கொண்டார். பிரபல பிரம்மக் கல்வியாளர் அயோத்தியநாத் பக்ராசி அவர்களிடம் சிலகாலம் சுருக்கமாகப் பயிற்றுவிக்கப்பட்டார். இந்திய ஆட்சிப்பணியின் முதல் இந்தியரான சத்யேந்திரநாத் 1864இல் இங்கிலாந்தில் இருந்து இந்தியா திரும்பியதும், ஞானதானந்தினி தனது கணவருடன் மும்பையில் வசிக்கச் சென்றார்.
# ஞானதாநந்தினி தேவி

## மும்பை

மும்பையில் இருந்தபோது, ஞானதானந்தினி ஐரோப்பிய வட்டாரங்களில் சமூகமயமாக்கப்பட்டு ஓரளவு ஆங்கில பழக்கவழக்கங்களுக்கு மாறினார். சமூகப் பாத்திரத்தில் ஏற்பட்ட இந்த மாற்றத்திற்கு அவர் சரியான ஆடை அணிய வேண்டியிருந்தது, இதற்காக பாரம்பரியமான பெங்காலி பாணியிலான புடவை அணிவது மிகவும் அரிதாகியது. தனது கணவருடன் குசராத் சுற்றுப்பயணத்தின் போது, ஞானதானந்தினி பார்சி பெண்கள் அணியும் புடவையை மேம்படுத்தினார். இவர் தனது பாணியில் புடவை அணிய மற்ற பெண்களுக்கு பயிற்சியளிப்பதற்காக மாதாந்திர இதழான பமபோதினி பத்திரிக்கையில்] விளம்பரம் செய்தார். கொல்கத்தாவில் இவரது முதல் மாணவர்களில் ஒருவரான இந்திய ஆட்சிப் பணியாளரான பெகாரி லால் குப்தாவின் மனைவி திருமதி சௌதாமினி குப்தா இருந்தார். இந்த பாணி விரைவில் கொல்கத்தாவின் பிரம்ம பெண்கள் மத்தியில் *பிரம்மிகா புடவை* என்ற பெயரை உருவாக்கியது. கொல்கத்தாவில் இருந்தபோது, உயர் சாதியினரின் பழக்கவழக்கங்களை மீறி ஞானதானந்தினி, தனது கணவருடன் 1866இல் இந்தியாவின் தலைமை ஆளுநர் பிரபு லாரன்ஸ் என்பவரது அழைப்பின் பேரில் நடைபெற்ற ஒரு கிறிஸ்துமஸ் விருந்துக்கு சென்றார். அழைக்கப்பட்டவர்களில் ஒருவரான பதுரியகட்டாவைச் சேர்ந்த பிரசன்னா கூமர் தாகூர், ஞானதாநந்தினியின் தைரியத்தால் ஆத்திரமடைந்து, கோபத்தில் ஆளுநர் மாளிகையை விட்டு வெளியேறினார். இவரது மாமனார், தேபேந்திரநாத் தாகூருக்கும் இவரது நடவடிக்கைகள் மனவருத்தத்தை அளித்தது. இதனால் தாகூர் குடும்பத்தில் பெரும் முரண்பாடு ஏற்பட்டது என்று ஊகிக்கப்படுகிறது. ஞானதானந்தினி 1868இல் ஜோராசங்கோவை விட்டு வெளியேறி, தேபேந்திரநாத்தின் இல்லத்தை ஒட்டியுள்ள பூங்கா தெருவில் உள்ள ஒரு மாளிகையில் தனியாக வசித்து வந்தார். அருகாமையில் இருந்தபோதிலும், அவர்கள் இருவரும் ஒருபோதும் தொடர்பு கொள்ளவில்லை. இருப்பினும், இந்த நேரத்தில் இவர் தனது தம்பி இரவீந்திரநாத் தாகூர் மீது ஒரு பாசத்தை வளர்த்துக் கொண்டார். தாகூர் இவரது வீட்டிற்கு அடிக்கடி வந்து சென்றார். ஞானதானந்தினி தனது கணவருடன் 1869இல் மும்பைக்கு திரும்பினார். அதே ஆண்டு பிறந்த சில நாட்களேயான தனது முதல் குழந்தையை இழந்தார். புதிதாகப் பிறந்த குழந்தைகளை செவிலியரின் பராமரிப்பிற்கு விட்டுவிடுவது &nbsp; அன்றைய வசதியான இந்திய குடும்பங்களில் பொதுவான நடைமுறையாக இருந்தது. இருப்பினும், ஞானதானந்தினி தனது குழந்தைகளை ஊழியர்களின் காவலில் வைப்பதை எதிர்த்தார் &nbsp;.
# ஞானதாநந்தினி தேவி

## இங்கிலாந்து

1877ஆம் ஆண்டில், ஞானதானந்தினி தேவி தனது மூன்று குழந்தைகளுடன் இங்கிலாந்துக்கு பயணம் செய்தார். அந்த காலத்தில் ஒரு இந்தியப் பெண் கடல் கடக்கும் செயல் - ஒரு ஆண் துணை இல்லாமல் - என்பது இவருடைய வலிமையை உணர்த்தியது. இலண்டனில் இவரது கணவரின் மாமா ஞானேந்திரமோகன் தாகூர் இவரை வரவேற்றார். அவர் முதல் ஆசிய பாரிஸ்டர் மற்றும் ஒரு கிறிஸ்தவராக மதமாற்றம் செய்துகொண்டவராவார். இங்கிலாந்தில் இவரது ஆரம்ப ஆண்டுகளில் இறந்தே பிறந்த ஒரு குழந்தை மற்றும் இவரது இளைய மகன் கபீந்திரநாத்தின் மறைவு ஆகியவற்றால் துக்கத்தால் சூழப்பட்டிருந்தது. இலண்டனில் உள்ள கென்சல் பசுமை கல்லறையில் துவாரகநாத் தாகூரின் கல்லறைக்கு அருகில் கபீந்திரநாத்தை அடக்கம் செய்ய ஏற்பாடு செய்தார். இவரும் இவரது குழந்தைகளும் இரவீந்திரநாத்துடன் நெருங்கிய நட்பை வளர்த்துக் கொண்டனர். இவரது மகள் இந்திரா இறுதியில் இரவீந்திரநாத்தின் வாழ்நாள் நம்பிக்கைக்குரியவராக மாறினார். சத்யேந்திரநாத்தின் பயிற்சி முடிந்ததும், அவர் சூரத்தில் ஒரு பதவியை ஏற்றுக்கொண்டார் .அதே நேரத்தில் ஞானதானந்தினி தனது குழந்தைகளுடன் கொல்கத்தா திரும்பினார்.
# ஞானதாநந்தினி தேவி

## கொல்கத்தா

, காதம்பரி தேவி . அமர்ந்தவர்: ஜோதிரிந்திரநாத் தாகூர் ]]
கொல்கத்தாவில், ஞானதானந்தினி கீழ் வட்டச் சாலையில் உள்ள ஒரு பங்களாவில் வசித்து வந்தார். ஆனாலும், இவரது மகள் இந்திரா மற்றும் மருமகள் சரளா தேவி சாதுராணி ஆகியோரின் நினைவுக் குறிப்புகளிலிருந்து, ஞானதானந்தினி ஒருபோதும் ஜோராசங்கோவுடனான தொடர்பை விட்டுவிடவில்லை என்பதை அறிகிறோம் . இரவீந்திரநாத்தின் திருமணத்தில் இவர் ஒரு சுறுசுறுப்பான பாத்திரத்தை வகித்தார். மேலும் இளம் மணமகள் மிருணாளினிக்கு வழிகாட்டினார். இந்திரா தேவியின் நினைவிலிருந்து, ஞானதானந்தினி அவரது காலத்தின் கொல்கத்தா கிளிட்டெராட்டியுடன் பழகவில்லை என்பதையும் அறிகிறோம்.  
1890 ஆம் ஆண்டில், ஞானதானந்தினி 1884இல் தனது மனைவி காதம்பரி தேவியை இழந்த ஜோதிரிந்திரநாத் தாகூருடன் சென்றார். 1891 ஆம் ஆண்டில், ஞானதானந்தினி தேவி தனது மருமகன் அபானிந்திரநாத் தாகூரை ஈ.பி. ஹேவலுக்கு அறிமுகப்படுத்தினார், அவர் அப்போது அரசு கலைக் கல்லூரியின் முதல்வராக இருந்தார். இந்த இரு கலைஞர்களுக்கும் இடையிலான ஒத்துழைப்பு இறுதியில் வங்காள கலைப் பள்ளியின் வளர்ச்சிக்கு வழிவகுத்தது. ஒரு முறை தனியாக இங்கிலாந்து சென்ற ஒரு பெண்ணான் இவர் தன் மகன் சுரேந்திரநாத்தை உயர் படிப்புக்காக இங்கிலாந்து செல்ல அனுமதிக்கவில்லை.  
1907 ஆம் ஆண்டில், ஞானதாநந்தினியும் சத்யேந்திரநாத்தும் இராஞ்சியில் உள்ள மொராபாதி மலையில் உள்ள அவர்களது வீட்டில் இவரது மாமனார் தேபேந்திரநாத்துடன் வாழத் தொடங்கினர். ஞானதாநந்தினி1941 இல் இறந்தார்.
# வார்ப்புரு:Infobox music festival

<includeonly>
| image = }
| image_size = }
| alt = }
| caption = }
| genre = }
| dates = }
| location = }
| organizer = }}
| organiser = }}
| coordinates = }
| years_active = }
| founder_title= Founded by
| founder_name = }
| attendance = }
| capacity = }
| website = }
| footnotes =
}}</includeonly><noinclude></noinclude>
# மன்மோகன் கோசு

**மன்மோகன் கோசு (Manmohun Ghose)** (1844 மார்ச் 13 - 1896 அக்டோபர் 16) இவர் இந்திய வம்சாவளியைச் சேர்ந்த முதல் பாரிஸ்டர் ஆவார். பெண்களுக்கு கல்வி வழங்குவதில் இவர் ஆற்றிய பங்களிப்புகளுக்காகவும், நாட்டு மக்களின் தேசபக்தி உணர்வைத் தூண்டியதற்காகவும், ஒழுங்கமைக்கப்பட்ட தேசிய அரசியலில் நாட்டின் ஆரம்ப நபர்களில் ஒருவராகவும் இருந்ததில் இவர் குறிப்பிடத்தக்கவர். அதே நேரத்தில் இவரது ஆங்கிலமயமாக்கப்பட்ட பழக்கவழக்கங்கள் இவரை கொல்கத்தாவில் கேலிக்கு ஆளாகின.
# மன்மோகன் கோசு

## உருவாகிய ஆண்டுகள்

இவர் இப்போதைய வங்காளதேசத்தின் முன்சிகஞ்ச் மாவட்டதிலுள்ள பிக்ராம்பூரைச் சேர்ந்த இராம்லோகன் கோசின் மகனாவார். இவரது தந்தை ஒரு புகழ்பெற்ற துணை நீதிபதியும் மற்றும் ஒரு தேசபக்தரும் ஆவார். மேலும் இராசாராம் மோகன் ராயுடன் தொடர்பு கொள்ளும்போது பரந்த மனநிலையைப் பெற்றார்.  
ஒரு குழந்தையாக கோசு தனது தந்தையுடன் இந்தியாவின் மேற்கு வங்காள மாநிலத்தில் நதியா மாவட்டத்தில் உள்ள கிருட்டிணாநகரில் வசித்து வந்தார். 1859இல் கிருட்டிணா நகர் அரசுக் கல்லூரியில் படித்து தேர்வில் தேர்ச்சி பெற்றார். 1858ஆம் ஆண்டில், 24 பர்கானாக்களில் தாக்கி-சிறிபூரைச் சேர்ந்த சைமா சரண் ராய் என்பவரின் மகளான சுவர்ணலதா என்பவரை மணந்தார்.  
இவர் பள்ளியில் படித்தபோது, இண்டிகோ இயக்கம் பொங்கி எழுந்தது. இவர் இண்டிகோ வியாபாரிகளுக்கு எதிராக ஒரு கட்டுரையை எழுதி *இந்து பேட்ரியாட்* என்ற இதழுக்கு அனுப்பினார். ஆனால் அதன் ஆசிரியர் ஹரிஷ் சந்திர முகர்ஜியின் அகால மரணம் காரணமாக அதை வெளியிட முடியவில்லை. இவர் 1861இல் கொல்கத்தா, மாகாணக் கல்லூரியில் சேர்ந்தார். அங்கு ஒரு மாணவராக இருந்தபோது, கேசப் சுந்தர் செனுடன் நட்பை வளர்த்துக் கொண்டார். இருவரும் சேர்ந்து *இந்தியன் மிரர்* என்ற பத்திரிக்கையைத் தொடங்கினர்.  
1862 ஆம் ஆண்டில், இவரும் சத்யேந்திரநாத் தாகூரும் இந்திய குடிமைப்பணித் தேர்வுகளுக்குத் தயாராவதற்கும், எழுதுவதற்கும் இங்கிலாந்துக்குச் சென்ற முதல் இரண்டு இந்தியர்களாவர். அந்த நேரத்தில் இந்த தேர்வுகள் உலகில் மிகக் கடினமான ஒன்றாக இருந்தது. மேலும், கடல் கடந்து ஐரோப்பாவுக்குச் செல்லும் எந்தவொரு திட்டமும் இந்திய சமுதாயத்தின் கடுமையான எதிர்ப்பை சந்திக்க வேண்டிய கட்டாயத்தில் இருந்தது. இந்தியாவில் கற்பிக்கப்படாத பல பாடங்களை இவர்கள் தேர்ந்தெடுக்க வேண்டியிருந்ததால், தேர்வுக்கான ஏற்பாடுகள் கடினமாக இருந்தன. மேலும், கோசு இன பாகுபாடுகளுக்கும் உட்பட்டார். தேர்வு அட்டவணைகள் மற்றும் பாடத்திட்டங்கள் மாற்றப்பட்டன. இவர் இரண்டு முறை தேர்வெழுதினாலும் வெற்றி பெறத் தவறிவிட்டார். இவரது நண்பர் சத்யேந்திரநாத் தாகூர் வெற்றி பெற்று இந்திய ஆட்சிப்பணியில் சேர்ந்த முதல் இந்தியர் ஆனார்.  
இங்கிலாந்தில் இருந்தபோது, அங்கே கடினமான காலத்திலிருந்த சக கொல்கத்தா கவிஞர் மைக்கேல் மதுசூதன் தத்தாவுக்கு இவர் ஆதரவை வழங்கினார்.
# மன்மோகன் கோசு

## பாரிஸ்டர் மற்றும் ஆங்கிலமயமாக்கப்பட்ட இந்தியர்

லிங்கனின் விடுதியில் இருந்து மன்மோகன் கோசு வழக்கறிஞராக பணிபுரிய அழைக்கப்பட்டார். பின்னர், கோசு 1866இல் இந்தியா திரும்பினார். அந்த நேரத்தில் இவரது தந்தை இறந்துவிட்டார். இவர் 1867இல் கொல்கத்தா உயர்நீதிமன்றத்தில் ஒரு பாரிஸ்டராக பயிற்சி செய்யத் தொடங்கினார்.  
கொல்கத்தா உயர்நீதிமன்றத்தில் பயிற்சி பெற்ற முதல் இந்திய சட்டத்தரணியாவார். 1862 ஆம் ஆண்டில் இங்கிலாந்தில் வழக்கறிஞராக பயிற்சி பெற்ற முதல் இந்தியர் ஞானேந்திரமோகன் தாகூர் எனவும் மன்மோகன் கோசு 1866ஆம் ஆண்டில் பயிற்சி பெற்ற இரண்டாவது இந்தியர் என்றும் ஒரு சர்ச்சை இருக்கிறது.  
இங்கிலாந்துக்கு நிரந்தரமாக செல்ல முடிவெடுப்படுவதற்கு முன்பு ஞானேந்திரமோகன் தாகூர் கொல்கத்தா உயர்நீதிமன்றத்தில் ஒருபோதும் பயிற்சி செய்யவில்லை. எனவே கோசு இந்திய சட்டத்தரணியின் முதல் பயிற்சியாளராக கருதப்படுகிறார். இவரது திறமைகள் உடனடியாக அங்கீகரிக்கப்பட்டு, குறுகிய காலத்திற்குள் இவர் ஒரு குற்றவியல் வழக்கறிஞராக தனது அடையாளத்தை வெளிப்படுத்தினார். பல சந்தர்ப்பங்களில் இவர் பிரிட்டிசு ஆளும் உயரடுக்கின் தன்மையை அம்பலப்படுத்தினார். மேலும் குற்றவாளிகள் அல்லாதவர்களைப் பாதுகாத்தார்.  
இங்கிலாந்தில் இருந்து திரும்பி, லோரெட்டோ கான்வென்ட்டில் உள்ள கன்னியாஸ்திரிகளின் பொறுப்பில் தனது மனைவியை அவரது கல்விக்காக நியமித்தார். இவரது மனைவி கல்வியை முடித்த பின்னர்தான் அவர் குடும்ப வாழ்க்கையில் ஈடுபட்டார்.  
இங்கிலாந்தில் இருந்தபோது, கோசு பெங்காலி பிரதான உணவான, மீன் கறி மற்றும் அரிசி ஆகியவற்றிற்காக ஏங்கினார். ஆனால் வீட்டிற்குத் திரும்பிய இவர் குடும்பம் மற்றும் சமூகத்தின் எதிர்ப்பை மீறி ஒரு ஆங்கிலமயமாக்கப்பட்ட இந்தியரின் அனைத்து பண்புகளையும் எடுத்துக் கொண்டார். பிற்காலத்தில், உள்ளூர் பத்திரிகைகள் மறுக்கப்பட்ட இந்தியரை விமர்சிக்க முயன்ற போதெல்லாம், கோசு எப்போதுமே ஏளனத்தின் முதன்மை இலக்காக மாறினார். இவர் தாகூர் குடும்பத்துடன் நெருக்கமாக இருந்தபோதிலும், இந்திய கலாச்சாரத்தையும் பாரம்பரியத்தையும் நிலைநிறுத்துவதில் தலைவர்களாக இருந்தபோதும், அவர்களின் கதவுகளை உலகுக்குத் திறந்து வைத்திருந்தாலும், சத்யேந்திரநாத் தாகூரின் தனிப்பட்ட நண்பராக இருந்தபோதும், இவர் மேற்கத்தியமயமாக்கலில் சாய்ந்தார். சத்யேந்திரந்த் தாகூரின் மனைவி ஞானதானந்தினி தேவி, பாரம்பரிய இந்திய புடவையை அணிந்தபோது, கோசின் மனைவி சுவர்ணலதா, ஆங்கிலப் பெண்களின் பாணியில் கவுன் அணியத் தொடங்கினார்.
# மன்மோகன் கோசு

## பெண்களுக்கான கல்வித்துறையில் பங்களிப்பு

கிருட்டிணாநகர் கல்லூரிப் பள்ளியைக் கட்டியெழுப்புவதற்காக தனது வீட்டை நன்கொடையாக வழங்கியதைத் தவிர, குறிப்பாக பெண்கள் கல்வித்துறையில், தனது நாட்டு மக்களின் நிலையை மேம்படுத்துவதில் கோசு ஆற்றிய பங்களிப்புகளுக்காக நீண்டகாலமாக நினைவுகூரப்படுவார்.  
1862-1866ஆம் ஆண்டு இங்கிலாந்தில் தங்கியிருந்தபோது *யூனிடேரியன்* சீர்திருத்தவாதியான *மேரி கார்பெண்டரு*டன் இவர் நட்பு கொண்டிருந்தார். 1869ஆம் ஆண்டில் மகளிர் கல்வியை மேம்படுத்துவதற்கான ஒரு திட்டத்துடன் அவர் கொல்கத்தாவுக்குச் சென்றபோது, கோசு மேரியின் தீவிர ஆதரவாளர்களில் ஒருவராக இருந்தார். கேசப் சுந்தர் சென் தலைமையிலான இந்திய சீர்திருத்த சங்கத்தின் கீழ் ஆசிரியர்களுக்கு பயிற்சி அளிப்பதற்கான ஒரு சாதாரண பள்ளியை அமைப்பதில் மேரி வெற்றி பெற்றார்.  
இங்கிலாந்தில் தங்கியிருந்தபோது, அவர் மற்றொரு *யூனிடேரியன் அன்னெட் அக்ராய்டு*டன் நட்பு கொண்டிருந்தார். மகளிர் கல்வியை ஊக்குவிக்கும் நோக்கத்துடன் கொல்கத்தா வந்ததும், அக்டோபர் 1872 இல், அவர் கோசின் வீட்டில் விருந்தினராக இருந்தார். கோசின் மனைவி சுவர்ணலதா, *அன்னெட் அக்ராய்டைக்* கவர்ந்தபோது, கேசப் சுந்தர் செனின் "விடுவிக்கப்படாத இந்து மனைவியை" சந்தித்தபோது அன்னெட் "அதிர்ச்சியடைந்தார்".  
அன்னெட் அக்ராய்ட்டின் திருமணத்திற்குப் பிறகு, இவர் இந்து மகிலா வித்யாலயா மற்றும் மறுமலர்ச்சிக்கான பங்கா மகிலா வித்யாலயா பள்ளிகளுடன் தொடர்பு கொண்டிருந்தார். இறுதியாக, பெதுன் பள்ளியுடன் பங்கா மகிலா வித்யாலயாவை இணைப்பதில் இவர் ஒரு முக்கிய பாத்திரத்தை வகித்தார். மன்மோகன் கோசு இறக்கும் போது, நிறுவனம் ஏற்கனவே இவரது செயலாளரின் கீழ், பெண்கள் முதுகலை படிப்பு வரை படிக்கக்கூடிய உயர் படிப்புகளின் மையமாக மாறியது.
# மன்மோகன் கோசு

## அரசியல்

1876இல் இந்திய சங்கம் நிறுவப்பட்டபோது இவர் அதன் ஆலோசகர்களில் ஒருவராக இருந்தார். சுரேந்திரநாத் பானர்ஜி, ஆனந்த மோகன் போசு மற்றும் பிறருடன் ஏராளமான சந்திப்புகள் இவரது வீட்டில் நடைபெற்றன. இவர் 1885இல் நிறுவப்பட்ட இந்திய தேசிய காங்கிரசின் நிறுவனர்களில் ஒருவராக இருந்தார். மேலும் 1890இல் கொல்கத்தாவில் நடைபெற்ற அதன் அமர்வின் வரவேற்புக் குழுவின் தலைவராக இருந்தார். நீதித்துறையை நிர்வாகத்திலிருந்து பிரிக்க கடுமையாக போராடிய இவர், இந்தியாவில் நீதி நிர்வாகம் என்ற புத்தகத்தை எழுதினார். இவர் குழந்தைத் திருமண நடைமுறைக்கு எதிராக போராடினார். மேலும் திருமணத்தில் ஒப்புதல் தேவைப்படும் 1891 மசோதாவையும் ஆதரித்தார்.  
1869 முதல், இவர் நாட்டு மக்களின் தேசபக்தி உணர்வுகளைத் தூண்டி பல்வேறு இடங்களில் உரைகளை நிகழ்த்தினார். 1885ஆம் ஆண்டில், இவர் இங்கிலாந்து சென்று பல்வேறு இடங்களில் சொற்பொழிவாற்றினார்.  
பூங்கா தெருவில் உள்ள சத்யேந்திரநாத் தாகூரின் வீடு (ஓய்வு பெற்ற பிறகு) கொல்கத்தாவில் வயது வந்தவர்களுக்கான சந்திப்பு இடமாக இருந்தது. கோசு தாரக்நாத் பாலித், சத்யேந்திர பிரசன்னோ சின்கா, உமேஷ் பானர்ஜி, கிருஷ்ணா கோவிந்த குப்தா, மற்றும் பிகாரி லால் குப்தா ஆகியோருடன் வழக்கமான பார்வையாளராக சேர்ந்தார்.
# உலக இசை நாள்

**உலக இசை நாள்** (*World Music Day*, *Fête de la Musique*, *Music Day*, **Make Music Day** என்பது ஆண்டுதோறும் சூன் 21 அன்று நிகழ்த்தப்படும் இசைக் கொண்டாட்டங்கள் ஆகும். இந்நாளில் ஒரு நகரம் அல்லது நாட்டின் குடிமக்கள் தங்கள் சுற்றுப்புறங்களில் அல்லது பொது இடங்கள் அல்லது பூங்காக்களில் இசைக்கருவிகளை வாசிக்க அனுமதிக்கப்படுகிறார்கள். இலவச இசை நிகழ்ச்சிகளும் ஏற்பாடு செய்யப்படுகின்றன. அங்கு இசைக்கலைஞர்கள் வேடிக்கையாக கட்டணம் இன்றி பாடி அல்லது இசைக்கருவிகளை இசைத்து மகிழ்கிறார்கள்.  
முதலாவது கோடைகால இசை நாள் கொண்டாட்டம் பிரான்சின் கலாச்சார அமைச்சர் சாக் லாங், மற்றும் பிரெஞ்சு இசையமைப்பாளர் மோரிசு புளூரெட் ஆகியோரால் ஆரம்பித்து வைக்கப்பட்டது. இது 1982 இல் பாரிசு நகரில் கொண்டாடப்பட்டது. பின்னர் இசை நாள் உலகெங்கிலும் 120 நாடுகளில் கொண்டாடப்பட்டு வருகிறது.
# உலக இசை நாள்

## நோக்கம்

இரண்டு வழிகளில் இசையை மேம்படுத்துவது உலக இசை நாளின் நோக்கம் ஆகும்:
- "இசையை உருவாக்கு" என்ற முழக்கத்தின் கீழ், அமெச்சூர் மற்றும் தொழில்முறை இசைக்கலைஞர்கள் தெருக்களில் நிகழ்த்த ஊக்குவிக்கப்படுகிறார்கள்.
- பல இலவச இசை நிகழ்ச்சிகள் ஏற்பாடு செய்யப்படுகின்றன. இதன் மூலம் அனைத்து வகை இசைகளையும் பொதுமக்களை சென்றடைகின்றது.
# பிகாரி லால் குப்தா

**பிகாரி லால் குப்தா (Behari Lal Gupta)** இந்திய ஆட்சிப்பணியிலிருந்த இவர் அரசியல்வாதியாகவும் இருந்தார்.
# பிகாரி லால் குப்தா

## ஆரம்பகால வாழ்க்கை மற்றும் கல்வி

குப்தா கொல்கத்தாவில் ஒரு மருத்துவ குடும்பத்தில் பிறந்தார். இவரது பெற்றோர் சந்திரசேகர் குப்தா மற்றும் ராஜேஸ்வரி என்பவராவர். இவரது தாயார் பிரம்ம சமாஜத்தின் வார இதழான *இந்தியன் மிரர்* என்ற பத்திரிகையின் ஆசிரியர் நரேந்திரநாத் சென்னின் மூத்த சகோதரியாவார்.  
இவரது ஆரம்ப கல்வி கொல்கத்தாவின் அரே பள்ளி மற்றும் மாநிலக் கல்லூரியில் இருந்தது. பின்னர் இவர் தனது குழந்தைப் பருவ நண்பர்களான இரமேஷ் சுந்தர் தத் மற்றும் சுரேந்திரநாத் பானர்ஜி ஆகியோருடன் உயர் படிப்புகளுக்காக இங்கிலாந்து சென்றார். இங்கிலாந்தில் இவர் இலண்டன் பல்கலைக்கழகக் கல்லூரியில் சேர்ந்தார். இறுதியில் ஆட்சிப்பணிக்கான போட்டித் தேர்வுகளில் தேர்ச்சி பெற்றார். 1869ஆம் ஆண்டில் இந்திய ஆட்சிப்பணியில் சேர்ந்த மூன்றாவது இந்தியரானார். 1871இல் இந்தியாவுக்கு வந்தார். 1869 ஆம் ஆண்டில் இந்திய ஆட்சிப்பணியில் சேர்ந்த ஆர்.சி தத், தானே, சுரேந்திரநாத் பானர்ஜி மற்றும் சிறிபாத் பாபாஜி தாக்கூர் உட்பட நான்கு இந்தியர்களை தயார் சேர்ந்தவராவார். இவர், சமசுகிருதம் மற்றும் பாரசீக மொழிகளில் பட்டம் பெற்றிருந்தார். கொல்கத்தாவின் பவானிபூரில் பிரம்ம சம்மேலன சமாஜத்தின் உறுப்பினராகவும் இருந்தார்.
# பிகாரி லால் குப்தா

## தொழில்

இந்திய ஆட்சிப்பணியில் இவரது வாழ்க்கை வேறுபடுத்தப்பட்டது: இவர் 1872 ஆம் ஆண்டில் கொல்கத்தாவின் முதல் இந்திய தலைமை தலைமை நீதிபதியானர். இந்த நியமனம், ஒரு இந்திய குடிமகன் பிரிட்டிசு இந்தியாவில் இத்தகைய மூத்த பதவிக்கு நியமிக்கப்படுவதன் நியாயத்தன்மை குறித்த தீவிர விவாதத்தைத் தூண்டியது. 1883 இல் இல்பர்ட் மசோதா சர்ச்சைக்கு வழிவகுத்தது. இவர் மாவட்ட மற்றும் அமர்வு நீதிபதி, சட்ட விவகார கண்காணிப்பாளர், வங்காளம், உறுப்பினர், வங்காள சட்டமன்றம் மற்றும் இறுதியாக கொல்கத்தா உயர்நீதிமன்றத்தின் நீதிபதி போன்ற பதவிகளை வகித்துவிட்டு 1907 இல் ஓய்வு பெற்றார்.
# பிகாரி லால் குப்தா

## ஓய்வு பெற்ற பின்

ஓய்வுக்குப் பின்னர் 1909 ஆம் ஆண்டில் இவர் பரோடாவின் சட்டம் மற்றும் நீதி உறுப்பினராக நியமிக்கப்பட்டார். பின்னர் , 1912 இல் திவானாக நியமிக்கப்பட்டார். 1914 ஆம் ஆண்டில் இவர் பரோடா மகாராஜா மூன்றாம் சாயாஜிராவ் கெய்க்வாட்டுடன் ஐரோப்பாவுக்கு பயணம் செய்தார்.
# முதலாம் ஹோர்மிஸ்டு குசான்ஷா

உருவம் பொறித்த தங்க நாணயம், (ஆட்சிக் காலம்:கிபி 277- 286)]]
**முதலாம் ஹோர்மிஸ்டு குசான்ஷா** (**Hormizd I Kushanshah**) தெற்காசியாவின் குசான-சாசானிய இராச்சியத்தின் புகழ்பெற்ற மன்னர் ஆவார். இவர் குசான-சாசானிய இராச்சியத்தை கிபி 275 முதல் கிபி 300 முடிய 25 ஆண்டுகள் இராச்சியத்தை ஆண்டார். இவரை இரண்டாம் பக்ரம் எனபவர் கிபி 300-இல் போரில் தோற்கடித்து ஆட்சியைக் கைப்பற்றினார்.  
குசான-சாசானிய இராச்சியத்தின் மன்னரான இவரது ஆட்சிக் காலத்தில் தான் முதன்முதலாக தங்க நாணயங்கள், மன்னர்கள் உருவம் பொறித்து வெளியிடப்பட்டது. பின்னர் இவரது வம்சத்தினரும் தொடர்ந்து தங்க நாணயங்களை, தங்கள் உருவத்திற்குப் பின்பக்கத்தில் சிவனின் உருவத்தைப் பொறித்து வெளியிட்டனர்.
# முதலாம் ஹோர்மிஸ்டு குசான்ஷா

## நாணயம்

முதலாம் ஹோர்மிஸ்டு குசான்ஷா உருவம் பொறித்த தங்க நாணயம்]]
காபூல் போன்ற இடகளில் தங்க நாணயச் சாலைகளை அமைத்தார். மன்னர் முதலாம் ஹோர்மிஸ்டு குசான்ஷா சொராட்டிரிய நெறியைக் கடைபிடித்தவராக இருப்பினும்,குசான் பேரரசினர் போன்று, தாம் வெளியிட்ட தங்க நாணயத்தில், தன் உருவத்தை சிவன் வடிவத்தில், கையில் சூலாயுதமும், பின்புறம் நந்தியும் இருப்பது போல் வெளியிட்டார்.
# முதலாம் ஹோர்மிஸ்டு குசான்ஷா

## இதனையும் காண்க

- குசான-சாசானிய இராச்சியம்
# ஆனந்தமோகன் போசு

**ஆனந்தமோகன் போசு (Ananda Mohan Bose)** (1847 செப்டம்பர் 23 - 1906 ஆகத்து 20) இவர் பிரிட்டிசார் காலத்தில் இருந்த அரசியல்வாதியும், கல்வியாளரும், சமூக சீர்திருத்தவாதியும் மற்றும் வழக்கறிஞருமாவார். ஆரம்பகால இந்திய அரசியல் அமைப்புகளில் ஒன்றான இந்திய தேசிய சங்கத்தை இணைத்து நிறுவிய இவர் பின்னர் இந்திய தேசிய காங்கிரசின் மூத்த தலைவரானார். 1874ஆம் ஆண்டில், கேம்பிரிட்ஜ் பல்கலைக்கழகத்தில் முதல் இடத்தில் தேர்ச்சிப் பெற்றவர் ( கணித திரிபோசின் மூன்றாம் ஆண்டு முதல் வகுப்பு கௌரவங்களுடன் முடித்த மாணவர்) ஆனார். இவர் பிரம்ம மதத்தின் ஒரு முக்கிய மதத் தலைவராகவும், சிவநாத் சாத்திரியுடன் ஆதி தர்மத்தின் முன்னணி வெளிச்சமாகவும் இருந்தார்.
# ஆனந்தமோகன் போசு

## ஆரம்ப கால வாழ்க்கை

ஆனந்தமோகன் பிரிட்டிசு இந்தியாவின் வங்காள மாகாணத்தின் மைமன்சிங் மாவட்டத்திலுள்ள ஜெய்சித்தி என்ற கிராமத்தில் பத்மலோச்சன் போசு, மற்றும் உமாகிசோரி தேவி ஆகியோருக்குப் பிறந்தார். (இன்றைய வங்காளதேசத்தின் கிசோர்கஞ்ச் மாவட்டத்திலுள்ள இதானா உபாசிலா என்ற இடம்) 1862இல் கொல்கத்தா பல்கலைக்கழகத்தின் கீழ் உள்ள மைமென்சிங் மாவட்டப் பள்ளியில் படித்து தேர்ச்சி பெற்றார். கொல்கத்தாவின் மாநிலக் கல்லூரியில் தனது பட்டப்படிப்பை முடித்தார். 1870ஆம் ஆண்டில், கேசப் சந்திர சென்னுடன் சேர்ந்து உயர்கல்விக்காக இங்கிலாந்து சென்றார். ஆனந்த மோகன் போசு 1870 முதல் கேம்பிரிட்ஜ் பல்கலைக்கழகத்தில் கணிதம் பயின்று, அதில் இவர் முதல் வகுப்பில் தேர்ச்சி பெற்ற முதல் இந்தியராவார். 1874 இல் பிரிட்டனில் இருந்தபோது, போசு ஒரு பாரிஸ்டராக பயிற்சிக்கு அழைக்கப்பட்டார். 1870ஆம் ஆண்டில், இவர் பிரேம்சந்த் ராய்சந்த் உதவித்தொகையினைப் பெற்றார்.
# ஆனந்தமோகன் போசு

## அனதமோகன் மற்றும் சதாரன் பிரம்ம சமாஜ்

ஆனந்தமோகன் தனது மாணவர் வாழ்க்கையிலிருந்தே பிரம்ம தர்மத்தின் ஆதரவாளராக இருந்தார். 1869 ஆம் ஆண்டில் கேசப் சந்திர சென் மூலமாக இவரது மனைவி சுவர்ணப்பிரபா தேவியுடன் (ஜகதீஷ் சந்திர போசின் சகோதரி) அதிகாரப்பூர்வமாக பிரம்ம மதத்திற்கு மாற்றப்பட்டார். பிரம்ம சமாஜத்தில் இளம் குழந்தை திருமணம், அமைப்பை நடத்துதல் மற்றும் பல்வேறு விஷயங்களில் கேசப் சந்திர சென்னும் இவரும் வேறுபட்டு இருந்தனர். இதன் விளைவாக, 1878 மே 15 அன்று இவர், சிப்நாத் சாத்திரி, சிப் சந்திர தேப், உமேஷ் சந்திர தத்தா மற்றும் பலருடன் சேர்ந்து சதாரன் பிரம்ம சமாஜத்தை நிறுவினார். மேலும் அதன் முதல் தலைவராகவும் தேர்ந்தெடுக்கப்பட்டார். 1879 ஏப்ரல் 27, அன்று இவர் சதாரன் பிரம்ம சமாஜ இயக்கத்தின் மாணவர் பிரிவான சத்ரசமாஜத்தை நிறுவினார். இயக்கத்தின் ஒரு முயற்சியாக 1879 இல் கொல்கத்தாவின் நகரக் கல்லூரியை நிறுவினார்.
# ஆனந்தமோகன் போசு

## அரசியல் மற்றும் கல்வியில் பங்களிப்புகள்

கொல்கத்தாவில் உள்ள நகரப் பள்ளி மற்றும் நகரக் கல்லூரியின் நிறுவனரான ஆனந்தமோகன் மாணவர்களிடையே தேசியவாதத்தை ஊக்குவிக்கும் நோக்கத்துடன் மாணவர் சங்கத்தை நிறுவினார். சுரேந்திரநாத் பானர்ஜி மற்றும் சிப்நாத் சாத்திரி ஆகியோருடன் வழக்கமான விரிவுரைகளை ஏற்பாடு செய்தார். கொல்கத்தா பல்கலைக்கழகத்துடனும் தொடர்பு கொண்டிருந்த இவர் கல்வி ஆணைய உறுப்பினராகவும் தேர்ந்தெடுக்கப்பட்டார். இவர், கல்விச் சேவையின் அமைப்பை மாற்றுவதை எதிர்த்தார்.  
ஆனந்தமோகன் தனது மாணவர் காலத்திலிருந்தே அரசியலில் ஆர்வம் கொண்டிருந்தார். இங்கிலாந்தில் இருந்தபோது, வேறு சில இந்தியர்களுடன் சேர்ந்து "இந்தியச் சங்கம்" என்ற ஒன்றை நிறுவினார். சிசிர் குமார் கோசு நிறுவிய "இந்தியன் அமைப்பு"டன் இவர் தொடர்பு கொண்டிருந்தார். 1884 வரை "இந்திய சங்கத்தின்" செயலாளராக இருந்த இவர் தனது வாழ்நாள் முழுவதும் அதன் தலைவராக இருந்தார். வெர்னகுலர் பத்திரிகை சட்டம் மற்றும் இந்திய ஆட்சிப்பணித் தேர்வுக்கான அதிகபட்ச வயதைக் குறைப்பது போன்ற செயல்களை எதிர்த்து இவர் குரல் கொடுத்தார். 1905ஆம் ஆண்டில் கூட்டமைப்பு மண்டபத்தில் நடைபெற்ற வங்காளப் பிரிவினைக்கு எதிரான போராட்டக் கூட்டத்திற்கு இவர் தலைமை தாங்கினார். இவரது உடல்நலக்குறைவு காரணமாக அதில் இவரது உரையை இரவீந்திரநாத் தாகூர் வாசித்தார்.
# சிப் சந்திர தேவ்

**சிப் சந்திர தேப் (Sib Chandra Deb)** (1811 சூலை 20 - 1890 நவம்பர் 12) இவர் முன்னணி இளம் வங்காளிகளில் ஒருவராக இருந்தார். கிட்டத்தட்ட ஆங்கிலம் அறிந்த இந்தியர்களின் முதல் தலைமுறையாவார். இவர் 1825இல் இந்து கல்லூரியில் சேர்ந்தார். பின்னர் இந்தியக் கவிஞரும், கொல்கத்தா இந்துக் கல்லூரியின் உதவி தலைமை ஆசிரியரும் மற்றும் புரட்சிகர சிந்தனையாளருமான டெரோசியோவால் ஈர்க்கப்பட்டார். ஒரு சிறந்த மாணவர் இந்து கல்லூரியில் படிக்கும் போது உதவித்தொகையையும் பெற்றார். ஒரு மாணவராக, இவர் எப்போதாவது இராசாராம் மோகன் ராய் நிறுவிய பிரம்ம சபையின் கூட்டங்களில் கலந்து கொண்டார். இவர் உயர் கணிதத்தில் தேர்ச்சி பெற்றதால் ஆரம்பத்தில், கணக்கெடுப்புத் துறையில் சேர்ந்தார் ஆனால் பொது நிர்வாகத்திற்கு மாறி 1838 இல் துணை ஆட்சியாளராக ஆனார். ஆங்கிலேயர்கள் 1833இல் இந்தியர்களை துணை ஆட்சியாளர்களாக பணியமர்த்த அனுமதித்தனர். அரசாங்கச் சேவையில் ஆரம்பத்தில் ஆங்கிலம் அறிந்த இந்திய அதிகாரிகளில் ஒருவராக இருந்தார்.
# சிப் சந்திர தேவ்

## பிரம்ம சமாஜம்

இவர் 1843 ஆம் ஆண்டில் தேபேந்திரநாத் தாகூரைப் போலவே பிரம்ம சமாஜத்தில் சேர்ந்தார். மேலும் 1850களில் அதன் முக்கிய தலைவர்களில் ஒருவராக உயர்ந்தார். இவர் 1846இல் மதினிபூர் பிரம்ம சமாஜத்தையும், 1863இல் கொன்னகர் பிரம்ம சமாஜத்தையும் நிறுவினார். இந்தியாவின் பிரம்ம சமாஜம் நிறுவப்பட்ட நேரத்தில், இவர் முற்போக்குவாதிகளுடன் இருந்தார். மேலும் இயக்கத்திற்கு பல வழிகளில் உதவினார். சதாரன் பிரம்ம சமாஜம் நிறுவப்பட்ட நேரத்தில், இவரது ஆதரவு போராட்டக் கட்சியுடன் இருந்தன. சிவநாத் சாத்திரி, ஆனந்த மோகன் போஸ், உமேஷ் சந்திர தத்தா மற்றும் துர்கா மோகன் தாசு ஆகியோருடன் 1878ஆம் ஆண்டில் நிறுவப்பட்டபோது, சதாரன் பிரம்ம சமாஜத்தின் தலைவர்களில் ஒருவராக இருந்தார். அதன் முதன் தலைவராகவும், பின்னர் அதன் தலைவராகவும் பல ஆண்டுகளாக இருந்தார். பிரம்ம இயக்கத்தின் முறிவுக்குப் பிறகு, கொன்னகரில் உள்ள இவரது வீடு புதிய சமாஜ உறுப்பினர்களுக்கு புனித யாத்திரைக்கான இடமாக மாறியது.
# சிப் சந்திர தேவ்

## சமுதாயப் பணி

இவர் பெண்கல்வியின் வலுவான ஆதரவாளர்களில் ஒருவராக இருந்தார். ஏனென்றால் பெண்கள் கல்வி கற்றாலொழிய சமூகம் முன்னேற முடியாது என்று இவர் உறுதியாக நம்பினார். இவர் தனது மகள்களை பெதுன் கல்லூரியில் சேர்த்தார். 1860ஆம் ஆண்டில், இவர் தனது சொந்த வீட்டில் ஒரு பெண்கள் பள்ளியைத் திறந்தார். பின்னர் அது வேறொரு சொந்தக் கட்டிடத்திற்கு மாற்றப்பட்டது. பெண்களின் பயன்பாட்டிற்காக *சிசுபலன்* (குழந்தை பராமரிப்பு) என்ற புத்தகத்தையும் எழுதினார்.  
24 பர்கானாக்களில் சிறிது காலம் பணியாற்றிய இவர், கொல்கத்தாவின் சமூக வாழ்க்கையில் தீவிரமாக பங்கேற்றார். 1856 ஆம் ஆண்டில் கொன்னகர் இரயில் நிலையம் மற்றும் 1858இல் ஒரு அஞ்சல் அலுவலகம் திறப்பு உள்ளிட்ட கொன்னகரின் வளர்ச்சிக்கு இவர் கணிசமான பங்களிப்பை வழங்கினார். 1865 முதல் 1878 வரை சிறிராம்பூர் நகராட்சியின் ஆணையாளராகவும் இருந்தார். இவரது தந்தை பிரஜா கிசோர்தேவ் அரசுப் பணியில் இருந்தார்.
# சிப் சந்திர தேவ்

## பிரம்ம திருமண கலக்கம்

சிப் சந்திர தேவின் மகன் சத்யபிரிய தேவ், 1876 ஆம் ஆண்டில், கேசப் சுந்தர் செனின் நெருங்கிய நண்பரும் பக்தருமான காளிநாத் போசின் மகள் சரத்குமாரியை மணந்தார். பிரம்ம சமாஜத்தின் சீர்திருத்த விதிகளின்படி திருமணம் குறித்து *இந்தியன் மிரர்* என்ற இதழில் வெளியான ஒரு அறிவிப்பால் சிக்கல் ஏற்பட்டது. இது பிராமண பூசாரிகள் முன்னிலையில்லாமலும், எந்த சாலகிராம் சிலையும் (குடும்ப தெய்வம்) அல்லது பாரம்பரிய வேள்வி அல்லது அக்னி சாட்சி இல்லாமல் ஏற்பாடு செய்யப்பட இருந்தது. பாரம்பரிய இந்து சமுதாயத்திற்கும் அமைப்புகளுக்கும் இது ஒரு சவாலாக பலர் கருதினர். திருமணத்தைப் பற்றி கணிசமான மக்களின் எதிர்ப்பும், முன்மொழியப்பட்ட திருமண சடங்குகளுக்கு எதிராக பெரிய அளவிலான ஆர்ப்பாட்டங்களும் நிகழும் வாய்ப்பும் பெருமளவில் இருந்தன. பின்னர் காவலர்களின் உதவியுடன் திருமணம் நடைபெற்றது.  
சிவநாத் சாத்திரி இந்த திருமணத்தை அந்தக் காலத்தின் குறிப்பிடத்தக்க சமூக சம்பவங்களில் ஒன்றாக தனது *ராம்தானு லஹிரி ஓ தட்கலின் பங்கா சமாஜ்* என்ற புத்தகத்தில் குறிப்பிடுகிறார். சரத்குமாரி தேவ் தனது *அமர் சன்சார்* என்ற புத்தகத்தில் திருமண விழா பற்றிய தெளிவான விவரங்களை வழங்கியுள்ளார்.
# ஜோதிரிந்திரநாத் தாகூர்

**ஜோதிரிந்திரநாத் தாகூர் (Jyotirindranath Tagore)** (1849 மே 4 - 1925 மார்ச் 4) இவர் ஓர் நாடக ஆசிரியரும், இசைக்கலைஞரும், ஆசிரியரும் மற்றும் ஓவியருமாவார். முதல் ஐரோப்பியரல்லாத நோபல் பரிசு வென்ற இவரது தம்பியான, இரவீந்திரநாத் தாகூரின் திறமைகளை வளர்ப்பதில் இவர் முக்கியப் பங்கு வகித்தார்.
# ஜோதிரிந்திரநாத் தாகூர்

## படைப்புகள்

வரலாற்று நாடங்கள் - இவர், *புருபிக்ராம்* (1874), *சரோஜினி* (1875), *அஷ்ருமதி* (கண்ணீரில் பெண், 1879), *ஸ்வப்னமயி* (கனவு பெண், 1882) போன்ற வரலாற்று நாடங்களை இயற்றியுள்ளார்.  
நையாண்டி நாடகங்கள் - *கிஞ்சித் ஜலாஜோக்* (சில புத்துணர்ச்சி, 1873), *ஈமான் கர்மா அர் கோர்போ நா* (நான் இனிமேல் இதுபோன்ற ஒரு காரியத்தையும் செய்ய மாட்டேன் 1877), *ஹதத் நபாப்* (திடீரென்று ஒரு ஆட்சியாளர், 1884), *அலிக் பாபு* (விசித்திரமான மனிதன், 1900) போன்ற நையாண்டி நாடகங்களை எழுதியுள்ளார்.  
மொழிபெயர்ப்புகள் - காளிதாசனின் அபிஞான சாகுந்தலம் மற்றும் *மாலதி மாதவா*; சுத்ரக்கின் *மிருச்சதிகா* ; மார்க்கஸ் அரேலியஸின் மெடிடேசன்ஸ், ஷேக்சுபியரின் *ஜூலியஸ் சீசர்* ; பால கங்காதர திலக்கின் கீதை இரகசியம் போன்றவற்றை மொழிபெயர்த்துள்ளார்.
# தாரக்நாத் பாலித்

**சர் தாரக்நாத் பாலித் (Sir Taraknath Palit)** (1831 &ndash; 1914) இவர் மேற்கு வங்கத்தைச் சேர்ந்த இந்திய வழக்கறிஞராகவும், தொண்டு நடவடிக்கைகளில் ஈடுபடுபவராகவும் இருந்தார். மேலும், பிரிவினையின் போது சுதேசி இயக்கத்துடன் தொடர்பிலிருந்தார். கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகம் ஆகியவை நிறுவப்பட்டதன் பின்னணியில் இருந்த முக்கிய நபர்களில் இவரும் ஒருவராவார்.
# தாரக்நாத் பாலித்

## ஆரம்ப கால வாழ்க்கை

தாரக்நாத் 1831ஆம் ஆண்டில் கொல்கத்தாவில் செல்வந்தரான காளிசங்கர் பாலித்தின் ஒரே மகனாகப் பிறந்தார். இவர் மேற்கு வங்காளத்தின் ஹூக்லி மாவட்டத்தின் அமர்பூரில் வளர்க்கப்பட்டார்.
# தாரக்நாத் பாலித்

## கல்வி

தாரக்நாத் கொல்கத்தாவின் இந்துப் பள்ளியில் கல்லூரியில் பட்டம் பெற்றார். பின்னர் இவர் இங்கிலாந்து சென்று சட்டம் பயின்றார்.  
1913 சனவரி 1 அன்று இவருக்கு பிரிட்டிசு அரசாங்கத்திடமிருந்து *நைட்* பட்டம் வழங்கப்பட்டது.
# தாரக்நாத் பாலித்

## இறப்பு

இவர் 1914 அக்டோபர் 3, அன்று இறந்தார்.
# பூபேந்திர நாத் போசு

**பூபேந்திர நாத் போசு (Bhupendra Nath Bose)** (1859 சனவரி 13 - 1924 செப்டம்பர் 13) இவர் ஓர் இந்திய அரசியல்வாதியாகவும் மேலும்,1914இல் இந்திய தேசிய காங்கிரசின் தலைவராகவும் இருந்தார்.
# பூபேந்திர நாத் போசு

## ஆரம்ப வாழ்க்கை

போசு 1859 இல் மேற்கு வங்காளத்தின் இராதாநகரில் பிறந்தார். 1880இல் கொல்கத்தாவின் மாநிலக் கல்லூரியில் பட்டம் பெற்றார். 1881இல், இவர் தனது முதுகலை பட்டத்தையும் மற்றும் சட்டப் பட்டத்தையும் முடித்தார். பின்னர், இவர் பி.என். பாசு அண்ட் கம்பெனி என்ற சட்ட நிறுவனத்தை நிறுவினார். அதன் அலுவலகம் இன்றும் கொல்கத்தாவின் ஹூக்லி மாவட்டத்தில் உள்ளது
# பூபேந்திர நாத் போசு

## பணிகள்

1904 முதல் 1910 வரை போசு வங்காள சட்டமன்றதின் உறுப்பினராக இருந்தார். இந்த காலகட்டத்தில், இவர் தேசியவாத இயக்கத்தில் ஈடுபட்டார். 1905இல் மைமன்சிங்கில் நடைபெற்ற வங்காள மாகாண மாநாட்டிற்கு தலைமை தாங்கினார். இவர் பிரிவினைக்கு எதிரான போராட்டத்திலும், வங்காளம் முழுவதும் பிரிட்டிசு பொருட்களுக்கு எதிரான பிரச்சாரத்திலும் ஈடுபட்டார். பின்னர், 1907ஆம் ஆண்டில், இவர் தேசியவாத நடவடிக்கைகளுக்காக கொல்கத்தாவில் பிரிட்டிசாரால் கைது செய்யப்பட்டு காவலில் வைக்கப்பட்டார். 1910இல் பத்திரிகைச் சட்டம் நிறைவேற்றப்படுவதை இவர் எதிர்த்தார்.  
போசு 1917 முதல் 1923 வரை இந்திய வெளியுறவுத்துறை செயலாளரின் உறுப்பினராகவும், அதில் சார்பு செயலாளராகவும் இருந்தார். 1923இல் இவர் வங்காள ஆளுநரின் செயற்குழு உறுப்பினராக நியமிக்கப்பட்டார். பின்னர் கொல்கத்தா பல்கலைக்கழகத்தின் துணைவேந்தரானார். கொல்கத்தாவின் மோகன் பாகன் கால்பந்து சங்கத்தின் முதல் தலைவராக இருந்தார்.
# பூபேந்திர நாத் போசு

## இறப்பு

பூபேந்திர நாத் போசு 1924 இல் இறந்தார்.
# நில்ரதன் சர்க்கார்

**சர் நில்ரதன் சர்க்கார் (Sir Nilratan Sarkar)** (1861 அக்டோபர் 1 - 1943 மே 18) இவர் ஓர் சிறந்த இந்திய மருத்துவரும், கல்வியாளரும், தொண்டு நடவடிக்கைகளில் ஈடுபட்டவரும் மற்றும் சுதேசி தொழில்முனைவோரும் ஆவார்.
# நில்ரதன் சர்க்கார்

## ஆரம்ப கால வாழ்க்கை

ஜெயநகரைப் பூர்வீகமாகக் கொண்ட நந்தலால் சர்க்காரின் மகனான இவர் 1861 அக்டோபர் 1 ஆம் தேதி தெற்கு 24 பர்கனா மாவட்டத்தின் நேத்ரா கிராமத்தில் தனது தாய் மாமாவின் வீட்டில் பிறந்தார். இவரது தந்தை ஜெசூரில் வறிய குடும்பத்தில் இருந்து வந்து பின்னர் ஜெயநகரில் குடியேறினார். இருப்பினும், இவரது தாயார் அடிக்கடி உடல்நலக்குறைவால் அவதிப்பட்டதால், சர்க்கார் மற்றும் அவரது உடன்பிறப்புகள் அவர்கள் வளர்ந்து வரும் ஆண்டுகளில் பெரும்பகுதியை தங்கள் தாய் குடும்பத்துடன் நேத்ரா கிராமத்தில் கழித்தனர். பின்னர் இவர் குழந்தையாக இருந்தபோது புற்றுநோய் காரணமாக இவரது தாயார் இறந்தார். இதனை சர்க்கார் தனது பேரக்குழந்தைகளுடன் பகிர்ந்து கொண்டதாகக் கூறப்படுகிறது. தனது தாயின் நோயால் ஏற்பட்ட இழப்பு, இவரை மருத்துவம் படிக்க வழிநடத்தியது.
# நில்ரதன் சர்க்கார்

## கல்வி

ஹூக்லியில் உள்ள சத்ரா நந்தலால் பள்ளியில் நுழைவுத் தேர்வில் சர்க்கார் தேர்ச்சி பெற்று அங்கு மெட்ரிக் படித்தார். குடும்பத்தின் சுமாரான வருமானம் இருந்தபோதிலும், சர்க்கார் தனது மருத்துவ வாழ்க்கையைத் தொடர கொல்கத்தா சென்றார். இவரது முயற்சிகள் ஒரு ஆங்கிலேயரின் கவனத்தை ஈர்த்தது. அவர் காம்ப்பெல் மருத்துவக் கல்லூரியில் இவரது ஆய்வுக்கு நிதியளித்தார். 1879 ஆம் ஆண்டில் மருத்துவத்தில் சான்றிதழ் பட்டம் பெற்றார். இவர் உதவித்தொகையையும் பெற்றார். மேலும் 1888 இல் மருத்துவப் பட்டம் பெற்றார். மேலும், 1890 இல் கொல்கத்தா பல்கலைக்கழகத்தில் மருத்துவ நிறைஞர் பட்டத்தைப் பெற்றார்.
# நில்ரதன் சர்க்கார்

## குடும்ப வாழ்க்கை

1888ஆம் ஆண்டில், அறிஞரும் பிரம்ம சபையின் பாரிசலைச் சேர்ந்த கிரிஷ்சந்திர மசூம்தாரின் மகள் நிர்மலா என்பவரை சர்க்கார் திருமணம் செய்து கொண்டு பிரம்ம சமாஜத்தில் உறுப்பினரானார். இந்த தம்பதியருக்கு ஐந்து மகள்கள் மற்றும் ஒரு மகன் என ஆறு குழந்தைகள் பிறந்தனர்.
# நில்ரதன் சர்க்கார்

## மருத்துவ வாழ்க்கை

மருத்துவர் சர்க்கார் விரைவில் ஒரு பெரிய மருத்துவ நடைமுறையை மேற்கொண்டார். பல ஆண்டுகளாக, ஒரு முன்னணி இந்திய ஆலோசனை மருத்துவராக இருந்தார். அண்டை நாடுகளில் ஆளும் அரச தலைவர்களை உள்ளடக்கிய தனது சில நோயாளிகளுக்கு சிகிச்சையளிக்க தொலைதூர பயணமும் செய்தார்.
# நில்ரதன் சர்க்கார்

## கல்வி முயற்சிகள்

மருத்துவத் துறையில் இவர் செய்த பங்களிப்பைத் தவிர, மருத்துவர் சர்க்கார் தனது வாழ்நாளில் கல்வி, வர்த்தகம் மற்றும் அரசியல் போன்ற காரணங்களுக்கும் பெரிதும் பங்களித்தார். வங்காளத்தின் பல்வேறு தேசிய அறிவியல் நிறுவனங்களின் அடித்தளம் மற்றும் நிர்வாகத்தில் இவர் நேரடியாகவோ அல்லது மறைமுகமாகவோ ஈடுபட்டார்:
# நில்ரதன் சர்க்கார்

## கல்வி முயற்சிகள்

### போசு நிறுவனம்

சர் நில்ரதன் சர்க்கார் ஆசியாவின் முதல் நவீன இடைநிலை ஆராய்ச்சி மையமான போசு நிறுவனத்தின் முதல் நிர்வாகக் குழுவின் தலைவராக இருந்தார்.
# நில்ரதன் சர்க்கார்

## கல்வி முயற்சிகள்

### கார்மைக்கேல் மருத்துவக் கல்லூரி

சர் நில்ரதன் சர்க்கார் 1922இல் வங்காள மருத்துவ கல்வி சங்கத்தின் தலைவரானார். 1941 வரை அந்த பதவியில் இருந்தார். கார்மைக்கேல் மருத்துவக் கல்லூரியின் சிறந்த நிர்வாகத்திற்காக இந்த சமூகம் உருவாக்கப்பட்டது.
# நில்ரதன் சர்க்கார்

## கல்வி முயற்சிகள்

### கொல்கத்தா பல்கலைக்கழக அறிவியல் கல்லூரி

கொல்கத்தா பல்கலைக்கழக அறிவியல் கல்லூரியின் நிறுவனர்களில் ஒருவராக இருந்தார்.
# நில்ரதன் சர்க்கார்

## கல்வி முயற்சிகள்

### அறிவியல் வளர்ச்சிக்கான இந்திய சங்கம்

வங்காளத்தின் பிற முன்னோடிகளுடன், சர்க்கார் அறிவியல் வளர்ச்சிக்கான இந்திய சங்கத்தை உருவாக்குவதில் ஆழ்ந்த ஈடுபாடு கொண்டிருந்தார். மேலும் இவர் 1939 முதல் 1941 வரை அறிவியல் சாகுபடிக்கான இந்திய சங்கத்தின் தலைவராகவும் இருந்தார்.
# நில்ரதன் சர்க்கார்

## கல்வி முயற்சிகள்

### கொல்கத்தா பல்கலைக்கழகம்

கல்வியில் சர்க்கரின் தீவிர ஆர்வங்கள் இவர் கொல்கத்தா பல்கலைக்கழகத்துடன் நெருக்கமாக தொடர்பு கொள்ள வைத்தது. இவர் 1893ஆம் ஆண்டில் பல்கலைக்கழகத்தின் சக உறுப்பினராகத் தேர்ந்தெடுக்கப்பட்டார். மேலும்முதுகலை அறிவியல் கற்பித்தல் வசதிகள் மற்றும் மருத்துவக் கல்வியில் ஆராய்ச்சி விரிவாக்கம் மற்றும் மாணவர்களின் சுகாதார பரிசோதனை மற்றும் நலன்புரிப் பணிகளை அறிமுகப்படுத்துதல் ஆகியவற்றுக்கு பொறுப்பானவரானார். 1924 முதல் 1929 வரை கொல்கத்தா பல்கலைக்கழக முதுகலை கற்பித்தல் கலைகளுக்கான அமைப்பின் தலைவராகவும், 1924 முதல் 1942 வரை அறிவியலில் முதுகலை கற்பித்தல் தலைவராகவும் மற்றும் கொல்கத்தா பல்கலைக்கழகத்தின் துணைவேந்தராகவும் 1919 முதல் 1920 வரை பணியாற்றினார். 1920 இல் லண்டனில் நடந்த எம்பயர் பல்கலைக்கழக மாநாட்டில் கொல்கத்தா பல்கலைக்கழகத்தை பிரதிநிதித்துவப்படுத்த இங்கிலாந்து சென்றார்.
# நில்ரதன் சர்க்கார்

## கல்வி முயற்சிகள்

### பிற நிறுவனங்கள்

சர்க்கார் ஜாதவ்பூர் காசநோய் மருத்துவமனை மற்றும் சித்தரஞ்சன் சேவா சதனுடனும் நெருக்கமாக தொடர்பு கொண்டிருந்தார்.
# நில்ரதன் சர்க்கார்

## கல்வி முயற்சிகள்

### கல்விச் சங்கங்கள் மற்றும் அமைப்புகள்

சர்க்கார் கொல்கத்தா மருத்துவச் சங்கத்தின் தலைவராக பணியாற்றினா. மேலும் பல ஆண்டுகளாக அதன் பத்திரிகையின் தலைமை ஆசிரியராக இருந்தார். 1934இல் நிறுவப்பட்ட இந்திய உடலியல் சங்கத்தின் நிறுவனர்களில் ஒருவராகவும் இருந்தார். வங்காளத்தில் பிரிவினைக்கு எதிரான இயக்கத்தின் போது, தேசிய கல்வி அமைப்பை நிறுவுவதில் சர்க்கார் ஈடுபட்டார் . 1906 ஆம் ஆண்டில், தாரக்நாத் பண்டிட் மற்றும் மருத்துவர் சர்க்கார் ஆகியோர் தொழில்நுட்பக் கல்வியை மேம்படுத்துவதற்கான சங்கத்தைத் தொடங்கினர். இது வங்காள தொழில்நுட்ப நிறுவனத்தை நிறுவியது.
# நில்ரதன் சர்க்கார்

## அரசியல் வாழ்க்கை

அப்போது இந்திய துணைக் கண்டத்தில் பெரும் அரசியல் கொந்தளிப்பின் காலமாகவும் இருந்தது. சுதந்திர இயக்கம் மெதுவாக ஆனால் நிச்சயமாக வேகத்தை அடைந்தது. இங்கேயும், சர்க்கார் சில நடவடிக்கைளின் தலைமையாக இருந்தார். இரவீந்திரநாத் தாகூர், மகாத்மா காந்தி, ஜெகதீஷ் சந்திரபோஸ், மோதிலால் நேரு, தேசபந்து சித்தரஞ்சன் தாஸ் மற்றும் நேதாஜி சுபாஸ் சந்திரபோஸ் உள்ளிட்ட பல முன்னணித் தலைவர்களுடன் இவர் நெருக்கமாக தொடர்பு கொண்டிருந்தார். இவர் 1890 மற்றும் 1919க்கும் இடையில் இந்திய தேசிய காங்கிரசில் உறுப்பினராக இருந்தார். சர்க்கார் சீர்திருத்த திட்டத்தின் கீழ் வங்காள சட்டமன்ற உறுப்பினராகவும் பணியாற்றினார்.
# நில்ரதன் சர்க்கார்

## தேசிய வர்த்தகத்தை மேம்படுத்துதல்

சுதேசி இயக்கத்திற்கு இவர் அளித்த உற்சாகமான ஆதரவு 1905ஆம் ஆண்டில் பெலியகட்டாவில் தேசிய சோப் தொழிற்சாலை மற்றும் தேசிய தோல் பதனிடும் தொழிற்சாலையை அமைக்க உதவியது. இவர் குறிப்பிட்ட காலத்திற்கு பூட் மற்றும் கருவி தொழிற்சாலையின் இயக்குநராக இருந்தார். மேலும் வங்காள தோல் பதனிடும் நிறுவனத்தை நிறுவ செய்ய தனது மேலாளர் பி.எம்.தாசு என்பவரை ஊக்குவித்தார்.
# நில்ரதன் சர்க்கார்

## இறப்பு

இவர் 1943 மே 18 அன்று தனது 81 வயதில் கிரீடிக்கில் இறந்தார். 1943ஆம் ஆண்டு சூன் 5 ஆம் தேதி பிரிட்டிசு மருத்துவ இதழில் ஒரு இரங்கல் செய்தி வெளியிடப்பட்டது.
# நில்ரதன் சர்க்கார்

## விருதுகள் மற்றும் அங்கீகாரம்

1918 சூன் 26 அன்று, மருத்துவர் சர்க்கார் மருத்துவக் கல்வியில் இவரது பங்களிப்புகளுக்காக ஒரு வீரத்திருத்தகை என்ற கௌரவம் வழங்கப்பட்டது சர்க்காருக்கு முறையே ஆக்ஸ்போர்டு மற்றும் எடின்பர்க் பல்கலைக்கழகங்களால் கௌரவப் பட்டங்கள் வழங்கப்படது. 1940 ஆம் ஆண்டில், கொல்கத்தா பல்கலைக்கழகம் இவருக்கு மருத்துவச் சான்றிதழ் பட்டம் அளித்தது.  
இவரது மரணத்திற்குப் பிறகு, இவர் படித்த கல்லூரியான, காம்ப்பெல் மருத்துவப் பள்ளி "நில்ரதன் சர்க்கார் மருத்துவக் கல்லூரி மற்றும் மருத்துவமனை" என மறுபெயரிடப்பட்டது. 1931 ஆம் ஆண்டில், கொல்கத்தா நகராட்சி இவரை "இந்த பெரிய நகரத்தின் ஒரு சிறந்த மருத்துவரன இவர் அரை நூற்றாண்டுக்கும் மேலாக நாட்டின் பொது வாழ்க்கையில் தீவிரமாக பங்கெடுத்துக் கொண்டார். மேலும் பொது நடவடிக்கைகளின் பல்வேறு துறைகளில் விலைமதிப்பற்ற சேவையை வழங்கியுள்ளார்" என்று பாராட்டியது.
# வீரத்தமிழர் முன்னணி

**வீரத்தமிழர் முன்னணி** என்பது நாம் தமிழர் கட்சியின் ஒரு துணை அமைப்பாகும். இது தமிழர் மெய்யியல் மீட்பை நோக்கமாக கொண்டு செயல்படுகிறது.
# வீரத்தமிழர் முன்னணி

## துவக்கமும் நிகழ்ச்சிகளும்

வீரத்தமிழர் முன்னணி 2015 ஆம் ஆண்டு பிப்ரவரி 7 ஆம் தேதி பழனியில் நகரில் உள்ள பழனி ஆண்டவர் கல்லூரியில் துவக்கப்பட்டது. இதனைத் துவக்கிய சீமான் இறைநம்பிக்கை கொண்டவர்கள், திருவள்ளுவர் நெறிகளைப் பின்பற்றுவோர்களுக்காக இந்த இயக்கம் துவக்கப்பட்டதாகவும் இது திராவிட இயக்கத்திற்கு மாற்றாகச் செயற்படும் என்றும் தெரிவித்துள்ளார். "வேல் வழிபாடு" 2016 ஆம் ஆண்டு முதல் முருகனுக்கு உகந்த நாளான தைப்பூச நாளில் கொண்டாடி வருகிறது. ஒவ்வொரு தைப்பூச நாளன்றும் தமிழக அரசு அரசுப்பொது விடுமுறையாக அறிவிக்க வேண்டும் என கோரிக்கை வைத்துள்ளது.
# வீரத்தமிழர் முன்னணி

## மேலும் பார்க்க

நாம் தமிழர் கட்சி
# இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

ஒருநாள் பன்னாட்டுத் துடுப்பாட்டம் (ODI) என்பது பன்னாட்டுத் துடுப்பாட்ட அவையினால் (ICC) அங்கீகரிக்கப்பட்ட ஒ.ப.து. நாடுகளுக்கு இடையே நடத்தப்படும் துடுப்பாட்டப் போட்டியாகும்.  
இந்தியாவின் முதன்முதல் ஒ.ப.து 1974 இல் நடைபெற்றது. மொத்தம் 229 வீரர்கள் இந்தியாவிற்கு விளையாடிவுள்ளனர். இந்தியாவின் 978 ஒ.ப.து.களில், 509 வெற்றிகள், 419 தோல்விகள், 9 சமம் மற்றும் 41 போட்டிகளுக்கு முடிவுகளில்லை.
# இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

## குறியீடு

| **பொது**
* &nbsp;– தலைவர்
* &nbsp;– இலக்குக் கவனிப்பாளர்
******: ஆட்டமிழக்காதவர்
***ஆட்டங்கள்**: ஆட்டங்களின் எண்ணிக்கை | **மட்டை**
***Inn**: ஆட்டப்பகுதி எண்ணிக்கை
***NO**: ஆட்டமிழக்காதவர் எண்ணிக்கை
***Runs**: ஓட்டங்கள்
***HS**: அதிகபட்ச எண்ணிக்கை
***Avg**: மட்டையாட்ட சராசரி | **பந்து**
***Balls**: number of deliveries bowled
***Mdn**: number of maiden overs (overs off which no runs were scored)
***Wkt**: எடுத்த இலக்குகள் எண்ணிக்கை
***BBM**: best bowling figures for the match
***Avg**: பந்து வீச்சாளர் சராசரி | **களத்தடுப்பு**
***Ca**: கேட்சுகள் எண்ணிக்கை
***St**: இலக்கு வீழ்த்தல் எண்ணிக்கை | } |
| --- | --- | --- | --- | --- |
# இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

## வீரர்கள்
| ஷர்துல் தாகூர் | 2017 | 2022 | 19 | 11 | 205 | * | 34.16 | 909 | 1004 |  |  |
| சிரேயாஸ் ஐயர் | 2017 | 2022 | 26 | 24 | 1 | 947 | 41.17 |  |  |  |  |
| வாசிங்டன் சுந்தர் | 2017 | 2022 | 4 | 2 | 57 | 28.50 |  |  |  |  |  |
| சித்தார்த் கௌல் | 2018 | 2018 | 3 | 2 | 1 | 0.50 |  |  |  |  |  |
| கலீல் அகமது | 2018 | 2019 | 11 | 3 | 9 | 4.50 |  |  |  |  |  |
| தீபக் சாஹர் | 2018 | 2022 | 7 | 5 | 179 | * | 59.66 |  |  |  |  |
| ரிஷப் பந்த் | 2018 | 2022 | 24 | 22 | 715 | 32.50 |  |  |  |  |  |
| முகமது சிராஜ் | 2019 | 2022 | 4 | 2 | 7 | 3.50 |  |  |  |  |  |
| விஜய் சங்கர் | 2019 | 2019 | 12 | 8 | 223 | 31.85 |  |  |  |  |  |
| சுப்மன் கில் | 2019 | 2020 | 3 | 3 | 49 | 16.33 |  |  |  |  |  |
| சிவம் துபே | 2019 | 2019 | 1 | 1 | 9 | 9.00 |  |  |  |  |  |
| நவ்தீப் சைனி | 2019 | 2021 | 8 | 5 | 107 | 53.50 |  |  |  |  |  |
| மாயங் அகர்வால் | 2020 | 2020 | 5 | 5 | 86 | 17.20 |  |  |  |  |  |
| பிரித்வி ஷா | 2020 | 2021 | 6 | 6 | 189 | 31.50 |  |  |  |  |  |
| தங்கராசு நடராசன் | 2020 | 2021 | 2 | 1 | 0 | * |  |  |  |  |  |
| குருணால் பாண்டியா | 2021 | 2021 | 5 | 4 | 130 | * | 65.00 |  |  |  |  |
| பிரசித் கிருஷ்ணா | 2021 | 2022 | 7 | 4 | 2 | * | 2.00 |  |  |  |  |
| இஷான் கிஷன் | 2021 | 2022 | 3 | 2 | 88 | 29.33 |  |  |  |  |  |
| சூர்யகுமார் யாதவ் | 2021 | 2022 | 7 | 7 | 267 | 53.40 |  |  |  |  |  |
| ராகுல் சாகர் | 2021 | 2021 | 1 | 1 | 13 | 13.00 |  |  |  |  |  |
| கிருஷ்ணப்பா கௌதம் | 2021 | 2021 | 1 | 1 | 2 | 2.00 |  |  |  |  |  |
| நித்தீசு ராணா | 2021 | 2021 | 1 | 1 | 7 | 7.00 |  |  |  |  |  |
| சேட்டன் சகாரியா | 2021 | 2021 | 1 | 1 | 0 | * |  |  |  |  |  |
| சஞ்சு சாம்சன் | 2021 | 2021 | 1 | 1 | 46 | 46.00 |  |  |  |  |  |
| வெங்கடேஷ் ஐயர் | 2022 | 2022 | 2 | 2 | 24 | 12.00 |  |  |  |  |  |
| தீபக் ஹூடா | 2022 | 2022 | 2 | 2 | 55 | 55.00 | } |  |  |  |  |  
Notes:
- <sup>1</sup> அனில் கும்ப்ளே, சௌரவ் கங்குலி, ஹர்பஜன் சிங், ஜாகிர் கான், யுவராஜ் சிங், ஆசீஷ் நேரா and மகேந்திரசிங் தோனி also played ODI cricket for ACC Asian XI. Only their records for India are given above.
- <sup>2</sup> ராகுல் திராவிட் and வீரேந்தர் சேவாக் have played ODI cricket for both the ICC World XI and the ACC Asian XI. Only their records for India are given above.
# இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

## Captains

A total of 24 players have captained the Indian ODI team.
| Number | Name | Year | Played | Won | Lost | Tied | No result | Win % |
| --- | --- | --- | --- | --- | --- | --- | --- | --- |
| அஜித் வாடேகர் | 1974 |  |  |  |  |  |  |  |
| சீனிவாசராகவன் வெங்கடராகவன் | 1975–1979 |  |  |  |  |  |  |  |
| பிசன் சிங் பேடி | 1975–1978 |  |  |  |  |  |  |  |
| சுனில் காவஸ்கர் | 1980–1985 |  |  |  |  |  |  |  |
| குண்டப்பா விசுவநாத் | 1980 |  |  |  |  |  |  |  |
| கபில்தேவ் | 1982–1992 |  |  |  |  |  |  |  |
| சையத் கிர்மானி | 1983 |  |  |  |  |  |  |  |
| மொகிந்தர் அமர்நாத் | 1984 |  |  |  |  |  |  |  |
| ரவி சாஸ்திரி | 1986–1991 |  |  |  |  |  |  |  |
| திலீப் வெங்சர்கார் | 1987–1988 |  |  |  |  |  |  |  |
| கிருஷ்ணமாச்சாரி ஸ்ரீகாந்த் | 1989–1990 |  |  |  |  |  |  |  |
| முகமது அசாருதீன் | 1989–1999 |  |  |  |  |  |  |  |
| சச்சின் டெண்டுல்கர் | 1996–1999 |  |  |  |  |  |  |  |
| அஜய் ஜடேஜா | 1997–1999 |  |  |  |  |  |  |  |
| சௌரவ் கங்குலி | 1999–2005 |  |  |  |  |  |  |  |
| ராகுல் திராவிட் | 2000–2007 |  |  |  |  |  |  |  |
| அனில் கும்ப்ளே | 2001 |  |  |  |  |  |  |  |
| வீரேந்தர் சேவாக் | 2003–2011 |  |  |  |  |  |  |  |
| மகேந்திரசிங் தோனி | 2007–2016, 2018 |  |  |  |  |  |  |  |
| சுரேஷ் ரைனா | 2010–2014 |  |  |  |  |  |  |  |
| கவுதம் கம்பீர் | 2010–2011 |  |  |  |  |  |  |  |
| விராட் கோலி | 2013–2020 |  |  |  |  |  |  |  |
| அஜின்க்யா ரகானே | 2015 |  |  |  |  |  |  |  |
| ரோகித் சர்மா | 2017-2019 |  |  |  |  |  |  |  |
| ஷிகர் தவான் | 2021 |  |  |  |  |  |  |  |
| கே எல் ராகுல் | 2022 | } |  |  |  |  |  |  |
# இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

## மேலும் பார்க்க

- இந்தியத் தேர்வுத் துடுப்பாட்டக்காரர்கள் பட்டியல்
- துடுப்பாட்ட சொல்லியல்
- துடுப்பாட்டத்தின் வரலாறு
# Module:Authority control files

local p = {}  
function p.files
local nav = require( 'Module:Navbox' )
local conf = require( 'Module:Authority control' ).conf
local exclude = {
['MBAREA'] = 'redundant MusicBrainz link',
['MBI'] = 'redundant MusicBrainz link',
['MBL'] = 'redundant MusicBrainz link',
['MBP'] = 'redundant MusicBrainz link',
['MBRG'] = 'redundant MusicBrainz link',
['MBS'] = 'redundant MusicBrainz link',
['MBW'] = 'redundant MusicBrainz link',
}  
local elements = {}
for _, c in pairs( conf ) do
if exclude[c[1]] == nil then
table.insert( elements, c[2] )
end
end  
return nav._navbox( {
name = 'Authority control files',
navbox,
title = 'ஆளுமைக் கட்டுப்பாடு கோப்புகள்',
body,
state = 'collapsed',
list1 = table.concat( elements, ' • ' )
} )
end  
return p
# விக்கிப்பீடியா:Statistics/weekly/21-Jun-2020
# வீக்சைட்டு

**வீக்சைட்டு** *(Weeksite)* என்பது K<sub>2</sub>(UO<sub>2</sub>)<sub>2</sub>Si<sub>6</sub>O<sub>15</sub>·4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் யுரேனியம் சிலிக்கேட்டு கனிமமாகும். பொட்டாசியம் யுரேனைல் சிலிக்கேட்டு என்று அழைக்கப்படும் இதன் கடினத்தன்மை மோவின் அளவுகோலில் 1-2 என மதிப்பிடப்படுகிறது. அமெரிக்க புவியியல் ஆய்வு நிறுவனத்தின் கனிமவியலாளர் அலைசு மேரி தௌசு வீக்சு (1909–1988) என்பவர் நினைவாக கனிமத்திற்கு இப்பெயர் சூட்டப்பட்டது. என்ற குறியீட்டால் அடையாளப்படுத்துகிறது.  
வீக்சைட்டு பார்ப்பதற்கு மற்ற யுரேனியம் தாதுக்களான கார்னோடைட்டு மற்றும் சிப்பைட் போன்றவற்றைப் போல இருக்கிறது. இவை இரண்டும் பொதுவாக மணற்கற்கள் அல்லது சுண்ணாம்புக் கற்கள் போன்ற மற்ற பாறைகளில் உருவாகும் ஆக்கிரமிப்புகளாகும்.  
அமெரிக்காவின் உட்டா மாநிலம் யூவாப் மாகாணத்தின் தாமசு மலைத்தொடரில் இருக்கும் தோபாசு மலையில் வீக்சைட்டு முதன்முதலில் 1960 ஆம் ஆண்டு கண்டுபிடிக்கப்பட்டது.  
அமுதக்கல் எனப்படும் அணிகற்களின் நரம்புகளுக்குள்ளும், இரியோலைட்டு மற்றும் அக்ளோமொரேட்டுகள் எனப்படும் பாறைகளுக்குள்ளும், மணற்கல் மற்றும் சுண்ணாம்புக் கற்களில் ஆக்கிரமிப்புகளாகவும் வீக்சைட்டு காணப்படுகிறது. அமுதக்கல், சால்செதோனி, கால்சைட்டு, கிப்சம், புளோரைட்டு, யுரேனினைட்டு, தோரோ கும்மைட்டு, யுரேனோஃபேன், போல்ட்டுவூதைட்டும் கார்னோடைட்டு, மார்கரிட்டாசைட்டு ஆகிய கனிமங்கள் வீக்சைட்டுடன் சேர்ந்து காணப்படுகின்றன.